CELEX: 62015TN0543
Language: et
Date: 2015-09-18 00:00:00
Title: Kohtuasi T-543/15: 18. septembril 2015 esitatud hagi – Lysoform Dr. Hans Rosemann jt versus ECHA

7.12.2015   
            
            
               ET
            
            
               Euroopa Liidu Teataja
            
            
               C 406/36
            
         18. septembril 2015 esitatud hagi – Lysoform Dr. Hans Rosemann jt versus ECHA
   (Kohtuasi T-543/15)
   (2015/C 406/36)
   Kohtumenetluse keel: inglise
   
      Pooled
   
   
      Hagejad: Lysoform Dr. Hans Rosemann GmbH (Berliin, Saksamaa), Ecolab Deutschland GmbH (Monheim), Schülke & Mayr GmbH (Norderstedt), Diversey Europe Operations BV (Amsterdam, Madalmaad) (esindajad: advokaadid K. Van Maldegem ja M. Grunchard)
   
      Kostja: Euroopa Kemikaaliamet (ECHA)
   
      Nõuded
   
   Hageja palub Üldkohtul:
   
               —
            
            
               tunnistada kaebus vastuvõetavaks ja põhjendatuks;
            
         
               —
            
            
               tühistada Euroopa Kemikaaliameti otsus, mis puudutab Saksamaal asuva äriühingu Oxea lisamist toimeainete tarnijana Euroopa Parlamendi ja nõukogu 22. mai 2012. aasta määruse (EL) nr 528/2012, milles käsitletakse biotsiidide turul kättesaadavaks tegemist ja kasutamist, artikli 95 lõikes 1 esitatud nimekirja;
            
         
               —
            
            
               mõista kohtukulud välja ECHA-lt; ja
            
         
               —
            
            
               pidades silmas ECHA apellatsiooninõukogus pooleliolevat menetlust, peatada kohtumenetlus Üldkohtu kodukorra artikli 69 ja eriti artikli 69 punkti d kohaselt kuni ECHA apellatsiooninõukogu on teinud talle esitatud apellatsiooni vastuvõetavuse üle otsuse.
            
         
      Väited ja peamised argumendid
   
   Hagejad väidavad, et kuna ECHA lubas lisada äriühingu teatava toimeaine osas määruse (EL) nr 528/2012 artikli 95 esitatud nimekirja, ei ole ECHA järginud õigusnorme. Eelneva põhjendamiseks esitavad nad kolm väidet:
   
               1.
            
            
               Esimese väite kohaselt on ECHA kohaldanud vääralt eeskirju, mis käsitlevad nõuet, et äriühing peab määruse (EL) nr 528/2012 artikli 95 alusel esitama täieliku toimiku.
            
         
               2.
            
            
               Teise väite kohaselt on rikutud diskrimineerimise keelu põhimõtet, kuna ECHA on kohelnud samasuguses olukorras olevaid äriühinguid erinevalt.
            
         
               3.
            
            
               Kolmanda väite kohaselt on rikutud määruse (EL) nr 528/2012 artikleid 62, 63 ja 95, kuna vastupidiselt määruse nõuetele ei ole ECHA taganud, et äriühingutel, kes on osalenud konkreetse toimeaine läbivaatamisprogrammis ja nendel äriühingutel, kes on alusetult saanud hüvitist, on võrdsed tingimused.